CONVOCATÒRIA PER A LA PRESENTACIÓ DE PROPOSTES DE CURSOS D'ESTIU DE LA UNIVERSITAT D'ALACANT RAFAEL ALTAMIRA, JUNY-SETEMBRE 2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/18890)
  + [Valencià](/va/acuerdo/18206)






Selector de idioma

Leer

* [Español](/es/acuerdo/18661)
* [Valencià](/va/acuerdo/18883)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA PRESENTACIÓ DE PROPOSTES DE CURSOS D'ESTIU DE LA UNIVERSITAT D'ALACANT RAFAEL ALTAMIRA, JUNY-SETEMBRE 2022[Butlletí Oficial Universitat d'Alacant](/ca/Publicacion)
=========================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA PRESENTACIÓ DE PROPOSTES DE CURSOS D'ESTIU DE LA UNIVERSITAT D'ALACANT RAFAEL ALTAMIRA, JUNY-SETEMBRE 2022

Data d'aprovació
:   15/11/2021

Data de publicació
:   16/11/2021

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/18275)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/18710)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/18019)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA PRESENTACIÓ DE PROPOSTES DE CURSOS D'ESTIU DE LA UNIVERSITAT D'ALACANT RAFAEL ALTAMIRA, JUNY-SETEMBRE 2022&url=https://www.boua.ua.es/va/acuerdo/18999)

**Títol:** CONVOCATÒRIA PER A LA PRESENTACIÓ DE PROPOSTES DE CURSOS D'ESTIU DE LA UNIVERSITAT D'ALACANT RAFAEL ALTAMIRA, JUNY-SETEMBRE 2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 15 de novembre de 2021

* [Text consolidat](#modificado)
* [Text original](#original)

ONVOCATÒRIA PER A LA PRESENTACIÓ DE PROPOSTES DE CURSOS D'ESTIU DE LA UNIVERSITAT D'ALACANT RAFAEL ALTAMIRA, JUNY-SETEMBRE 2022

PREÀMBUL

Els Cursos d'Estiu de la Universitat d'Alacant (UA) «Rafael Altamira» tenen com a objectiu contribuir a divulgar el coneixement en els àmbits de la ciència, la tecnologia, les ciències socials i humanes i la cultura, sobretot en l'entorn territorial d'Alacant. Són una activitat docent complementària de l'ordinària de la UA, gràcies a la qual és possible tenir accés a continguts que complementen i amplien el currículum que es desenvolupa en les diferents titulacions universitàries. Per això, els cursos d'estiu estan oberts a professionals, especialistes, personal tècnic i, en general, a qualsevol persona interessada en l'oferta, que pot veure'ls com una ocasió per a formar-se i per a ampliar coneixements. Amb aquests cursos, la Universitat d'Alacant compleix les finalitats estatutàries lligades, entre d'altres, a la transferència del coneixement, i també a l'atenció i la participació en el desenvolupament social del territori.

La finalitat dels cursos d'estiu és oferir una perspectiva plural de la temàtica pròpia de cadascun, aportada per un nombre significatiu de ponents, i prioritzar-ne el reconegut prestigi.

En el seu esforç d'internacionalització, la UA preveu l'organització de cursos d'estiu impartits en llengües estrangeres sobre la base d'acords i convenis amb universitats internacionals. De la mateixa manera, en l'oferta final dels cursos de la UA s'incorporaran els cursos que procedisquen de convenis específics signats entre la UA i institucions i municipis que comporten una comissió de seguiment d'aquests.

Per a complir aquests objectius s'aprova aquesta convocatòria per a la presentació de propostes de Cursos d'Estiu de la Universitat d'Alacant "Rafael Altamira" 2022, que hauran d'impartir-se en el Campus de la UA així com en els espais propis de la UA, o en els llocs consignats en convenis específics signats amb la UA. Atés el límit pressupostari i organitzatiu, els cursos es regiran per les normes d'ordre acadèmic descrites en l'ANNEX i seran seleccionats segons les bases següents:

BASES

1. Presentació de propostes i direcció del curs

1.1 Presentació de propostes

Les propostes per a la selecció i la impartició de cursos d'estiu seran presentades per professorat amb vinculació permanent a la UA.

1.2 Direcció del curs

Cada curs podrà tenir una persona al capdavant de la direcció, i és imprescindible que pertanya al col·lectiu del professorat de la Universitat d'Alacant, en actiu i que preste serveis durant tot el període de tramitació i posterior realització del curs. No obstant això, els cursos fruit d'un conveni podran comptar amb una persona externa a la UA que actuarà com a codirectora del curs, sempre que així ho establisca el text d'aquest conveni.

La direcció del curs podrà designar una persona interna o externa a la UA que desenvoluparà les tasques de coordinació de l'activitat.

Només es podrà ser director/a d'un únic curs d'estiu

2. Dates, modalitats i lloc de realització del curs

2.1 Dates

Les dates previstes per a la realització dels cursos seran de l'1 de juny al 30 de setembre de 2022. Els cursos amb conveni amb universitats internacionals es faran preferentment al juny o al juliol.

2.2 Durada i modalitats dels cursos

Els cursos tindran una durada mínima de 10 hores de docència (1 ECTS), i es podran presentar en modalitat presencial, semipresencial, en línia o dual, tot i que es donarà preferència als cursos presencials. Per criteris de qualitat docent, s'estableix un límit màxim de 4 hores al dia per als cursos en línia i de 6 hores al dia per als cursos presencials.

Els cursos presencials podran desenvolupar-se sempre que la situació sanitària ho permeta. En cas contrari, es podran cancel·lar o valorar la seua adaptació a modalitats no presencials.

En el supòsit que la direcció del curs haja optat per la modalitat en línia, haurà d'utilitzar les plataformes tecnològiques que ofereix la Universitat d'Alacant.

2.3 Lloc de realització del curs

Els cursos s'impartiran en el Campus de Sant Vicent del Raspeig, en altres espais propis de la Universitat d'Alacant o en llocs en què la UA tinga un conveni específic que regirà el seu ús. En tot cas, la present convocatòria s'aplicarà amb caràcter supletori.

Els cursos impartits íntegrament en llengües estrangeres provinents de convenis i acords amb universitats internacionals es regiran i es faran d'acord amb allò que preveuen aquests convenis.

Tant per a la determinació de les dates de realització com per a l'assignació definitiva del lloc de realització dels cursos, es tindran en compte les necessitats d'infraestructura, el calendari d'exàmens de la UA, especialment en el cas dels que estiguen relacionats amb les temàtiques afins al curs, i les necessitats de distribució dels cursos per àrees.

3. Mitjà i lloc de presentació

Totes les propostes de cursos es presentaran telemàticament a través del formulari en línia disponible en la pàgina web de Cursos d'Estiu de la Universitat d'Alacant "Rafael Altamira" <https://web.ua.es/estiu> a partir de l'endemà de la publicació d'aquesta convocatòria en el BOUA.

La data límit per a presentar les propostes serà el 31 de desembre de 2021.

4. Comissió de Selecció

Les propostes seran seleccionades per una comissió que integraran:

- La vicerectora de Cultura, Esport i Extensió Universitària, o persona en qui delegue, que actuarà com a presidenta

- El vicerector d'Estudis, Qualitat i Llengües, o persona en qui delegue

- La directora del Secretariat d'Extensió Universitària, o persona en qui delegue

- El coordinador acadèmic de tallers i cursos del Vicerectorat de Cultura, Esport i Extensió Universitària, o persona en qui delegue

- El coordinador tècnic de Cursos d'Estiu i Seus Universitàries, o persona en qui delegue, que actuarà com a secretari.

5. Criteris de selecció

La Comissió de Selecció valorarà les propostes presentades sobre un total de 12 punts. Els criteris aplicables per als cursos no associats a convenis específics signats amb la UA seran els següents:

-La innovació i l'originalitat de l'objectiu del curs i del contingut, el qual no haurà d'encavalcar-se amb els continguts de les assignatures que s'imparteixen en els títols oficials de la UA (fins a 2 punts).

-La col·laboració d'empreses, institucions o entitats externes a la UA en el disseny, la docència, la promoció i, especialment, en el finançament i el patrocini del curs. El patrocini, com a criteri de selecció valorable, haurà de quedar acreditat fefaentment per qualsevol mitjà admés en dret (fins a 2 punts); si no és així, no serà objecte de valoració.

- El caràcter interdisciplinari de les propostes (fins a 1 punt).

- La contribució a l'adquisició o perfeccionament d'habilitats professionals de l'estudiantat  (fins a 1 punt).

- L'impacte de l'activitat desenvolupada pel professorat en l'àrea de coneixement del curs proposat. És imprescindible presentar el curriculum vitae resumit (fins a 1 punt).

- Una metodologia que fomente l'aspecte pràctic de l'aprenentatge i promoga la interacció entre estudiants i docents i reflectisca la varietat de perspectives. Per a cursos de més d'1,5 ECTS, es podrà donar preferència a les propostes on el percentatge màxim de docència d'un ponent en el programa del curs siga d'un 35% del total de les hores. (fins a 1 punt).

- L'ús del valencià en tot o en part del curs com a llengua vehicular (fins a 2 punts).

- La incorporació de la perspectiva de gènere, en tot o en part, en els continguts del curs (fins a 1 punt).

- La impartició del curs, en tot o en part, en llengües diferents de les oficials de la Universitat d'Alacant (fins a 1 punt).

En qualsevol cas, la impartició efectiva del curs estarà condicionada al fet que s'hi matricule el nombre mínim d'estudiants, a les disponibilitats pressupostàries, a la viabilitat econòmica i d'infraestructura, sense que la selecció prèvia atribuïsca cap mena de dret o d'expectativa.

6. Marc pressupostari

La dotació màxima per a aquesta convocatòria és de 25.000 € i està consignada en el capítol 2 del pressupost del Secretariat d'Extensió Universitària, orgànica Cursos Estiu 71202T0010. L'execució d'aquesta dotació està supeditada a la disponibilitat de liquiditat de la Universitat d'Alacant.

Els recursos addicionals i els ingressos provinents de les matrícules complementaran la quantitat pressupostada inicialment.

7. Resolució

La resolució provisional de la convocatòria es farà pública el 14 de gener de 2022 en la pàgina web dels Cursos d'Estiu de la Universitat d'Alacant «Rafael Altamira» (<http://web.ua.es/estiu>).

La resolució definitiva es publicarà en el mateix lloc web el 14 de febrer del 2022.

8. Notificacions

Atés el principi de transparència arreplegat en la Llei 40/2015, d'1 d'octubre, de règim jurídic del sector públic, i al que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <http://web.ua.es/estiu/>, substituint la notificació a les persones interessades i produint els mateixos efectes.

9. Protecció de dades

9.1. De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades, així com les contingudes en la documentació que l'acompanye, amb la finalitat de tramitar sol·licituds presentades en aquesta convocatòria. Aquesta finalitat està basada en el consentiment de la interessada o l'interessat manifestat en l'enviament de la seua sol·licitud a la universitat.

9.2. En el marc dels tractaments esmentats, les seues dades no se cediran a tercers llevat d'obligació legal. Pot exercir els seus drets d'accés, rectificació, supressió i portabilitat de les seues dades, de limitació i oposició al seu tractament, així com a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d'Alacant, o bé a través de la seua Seu Electrònica: <https://seuelectronica.ua.es/>.

10. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i  article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Valoració podrà interposar-se el recurs d'alçada previst en l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de les publicacions o notificacions. El recurs podrà interposar-se davant  òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 16 de novembre de 2021

La rectora

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu

ANNEX

I. NORMES D'ORDRE ACADÈMIC

- L'horari dels cursos podrà ser en torn de matí, de vesprada, o intensiu amb horari de matí i vesprada. No es podran impartir més de 6 hores diàries de docència presencial, ni més de 4 hores diàries de docència en línia. En un mateix dia no es podrà combinar docència presencial i no presencial. Aquest horari s'assignarà tenint en compte el calendari acadèmic i la distribució de cursos per àrees de coneixement.

- L'horari presencial dels cursos es distribuirà de dilluns a divendres i s'haurà d'adequar a l'obertura i tancament de l'edifici on s'impartisca.

- En la proposta s'indicarà l'espai universitari - Campus de Sant Vicent del Raspeig, espais propis de la Universitat d'Alacant, o en els llocs consignats en convenis específics signats amb la UA - en el qual, preferentment, es vol impartir el curs.

- Els cursos presentats hauran de seguir la normativa reguladora sobre ensenyaments propis de la Universitat d'Alacant: <http://web.ua.es/va/continua/normativa.html>. Amb posterioritat, per als cursos seleccionats se sol·licitarà el reconeixement de la CEFUA i l'aprovació del Consell de Govern amb el nombre de crèdits ECTS que corresponga.

- Per a la realització de cada curs serà necessària una matrícula mínima d'estudiants que permeta el seu autofinançament. Si quinze dies abans de la data d'impartició del curs no s'aconsegueix aquest mínim, podrà ser cancel·lada, prèvia reunió amb la direcció del curs.

No obstant això, la Comissió de Selecció valorarà la impartició d'un curs encara que no arribe al mínim d'alumnat si l'interés del curs ho requereix, el nombre d'alumnat matriculat no fa inviable el normal desenvolupament de l'activitat docent, i pot assumir-se el dèficit des del pressupost consignat per a aquesta convocatòria.

El nombre màxim de matriculats/des s'estableix en 120 per als cursos presencials i 90 per als cursos en línia.

II. COORDINACIÓ I ORGANITZACIÓ

Una vegada seleccionat un curs, la direcció d'aquest enviarà abans del 14 de març del 2022 la següent documentació:

1. Programa definitiu del curs que indique:

- Horari

- Títol de cada intervenció (conferència, taller, etc.)

- Docents (especificant amb quins càrrecs, categories o professions volen ser citats en la difusió del curs)

Una vegada aprovat per Consell de Govern, ni el programa ni el professorat podran patir canvis substancials.

2. Llistat de professorat extern de reconegut prestigi amb el qual comptarà.

3. De cada docent, les dades següents:

- Nom complet

- Número de document d'identitat (NIF/NIE/Passaport)

- Còpia del NIF, NIE o passaport en vigor, anvers i revers (només personal extern a la Universitat d'Alacant)

- Dades de contacte (adreça postal completa, telèfon i correu electrònic)

- Curriculum vitae especificant titulació acadèmica (només personal extern a la Universitat d'Alacant)

- Fitxa d'alta de tercers emplenada i signada (només personal extern a la Universitat d'Alacant)

- Annex de participació de tot el professorat extern SIGNAT.

4. Avals de participació i/o impartició de docència de cadascun dels departaments implicats en el curs: aquells que aporten personal docent o personal de direcció/coordinació.

En cas d'incompliment del que preveu el punt anterior i, sobretot, si el programa definitiu difereix substancialment de la proposta inicial, la Comissió de Selecció podrà acordar la revocació del curs.

III. PRESSUPOST DEL CURS

1. Viatges, allotjament i manutenció

- La reserva i gestió de l'allotjament i trasllats dels ponents es realitzarà des de l'organització dels Cursos d'Estiu de la UA «Rafael Altamira», d'acord amb el principi de bona administració.

- No s'acceptaran bitllets gestionats directament per professorat o ponents, excepte autorització prèvia i expressa del Vicerectorat de Cultura, Esport i Llengües. Tampoc s'admetran canvis de bitllets una vegada emesos, excepte causa major.

- Al ponent que es trasllade pels seus propis mitjans se li reembossarà l'import del quilometratge corresponent, segons el que es preveu en la normativa vigent. En tot cas, es reembossaran les despeses d'autopista i aparcament degudament acreditats.

- En cap cas es cobriran les despeses de viatge d'acompanyants, ni tampoc les despeses extraordinàries dels ponents del curs.

- La reserva dels menjars o sopars dels docents externs es realitzarà des de l'organització dels Cursos d'Estiu de la UA «Rafael Altamira», en els restaurants concertats amb la UA i amb un menú establit.

- Previ a la data d'inici, la direcció del curs haurà de presentar un informe en el qual es reflectisquen les dates dels menjars o sopars, amb el nom, els cognoms i càrrec dels comensals. Tenint en compte l'horari d'intervenció dels ponents, l'organització correrà només amb les despeses d'un menjar o bé d'un sopar per cada ponent.

2. Retribucions del professorat i de la direcció del curs

- Les retribucions per la direcció del curs seran les següents:

a) Cursos fins a 1,5 ECTS : 250 € bruts

b) Cursos fins a 2,9 ECTS: 350 € bruts

c) Cursos de 3 ECTS o més: 450 € bruts

Si el curs compta amb un/a coordinador/a, aquesta retribució es repartirà entre totes dues persones.

- La retribució al professorat extern a la Universitat d'Alacant serà, com a norma general, de fins a 90 € bruts per hora impartida. Es podran realitzar, no obstant això, retribucions superiors a aquesta quantitat en el cas de professorat extern de reconegut prestigi sempre que el curs compte amb patrocini extern que cobrisca les despeses que excedisquen la retribució base màxima de 90 €, amb el compromís de generar un conveni específic de mecenatge per a tal fi. En cas contrari, la UA no assumirà el cost afegit que això puga implicar.

- La remuneració de les taules redones es calcularà dividint el temps de duració de la mateixa pel nombre de participants.

- El professorat de fora de la Universitat d'Alacant, la participació presencial del qual implique despeses elevades de desplaçament i manutenció, haurà d'impartir un mínim de dues hores en el curs d'acord amb el principi de bona administració.

- Com exigeix la normativa vigent, en totes les retribucions anteriors es practicarà la retenció corresponent a compte de l'impost sobre la renda de les persones físiques (IRPF).

IV. FUNCIONS DE LA DIRECCIÓ DEL CURS

- Reunir-se amb la coordinació tècnica dels Cursos d'Estiu de la Universitat d'Alacant "Rafael Altamira" una vegada aprovats els cursos per a fixar els detalls del programa i dels compromisos adquirits.

- Remetre la documentació requerida del professorat i els departaments que consta en el punt II en el termini establit.

- Informar el professorat sobre els aspectes d'organització següents: setmana del curs, data, hora i lloc de la intervenció, i també de la normativa aplicable a les condicions de viatge, allotjament i retribució.

- Col·laborar amb secretaria dels Cursos d'Estiu de la UA «Rafael Altamira" en la promoció del curs entre l'alumnat potencial.

- Sol·licitar al professorat que envie a la direcció del curs, amb prou antelació i en format electrònic, el programa didàctic o el resum de la conferència i que hi incloga la bibliografia recomanada, si escau. I que publique els materials en el Campus Virtual per a l'alumnat amb l'antelació suficient.

En el cas dels cursos presencials, es recomana encaridament a la direcció dels cursos que els materials siguen principalment digitals. Amb això es pretén atallar un dels mitjans de propagació del virus SARS-CoV2.

- Facilitar les adreces de contacte per a la difusió publicitària del curs.

- Assistir, tant a efectes acadèmics com organitzatius, el professorat convidat.

- Avaluar l'aprofitament de l'alumnat per a la concessió de crèdits per activitats culturals, esportives, representació estudiantils, solidàries i de cooperació, i complir el termini màxim que dispose l'organització dels Cursos d'Estiu de la UA «Rafael Altamira».

- Atendre els mitjans de comunicació quan siga requerit, i en qualsevol cas, assistir a les rodes de premsa (tant de presentació dels cursos com l'específica durant el desenvolupament).

- Durant la realització dels cursos haurà d'atendre personalment el bon desenvolupament de l'activitat, juntament amb la secretaria dels Cursos d'Estiu de la Universitat d'Alacant "Rafael Altamira", difondrà tots els actes culturals programats i hi donarà suport amb l'assistència.

- És responsabilitat de la direcció dels cursos en línia verificar amb el professorat, amb anterioritat a l'inici del curs, el correcte funcionament i connexió de la plataforma triada per a la impartició d'aquest.

V. CALENDARI

Fins al 31 de desembre de 2021: termini de presentació de propostes de cursos

14 de gener de 2022: resolució provisional de la convocatòria

Del 14 de gener de 2022 al 13 de febrer de 2022: presentació de reclamacions

15 de febrer de 2022: resolució de les reclamacions i publicació de la resolució definitiva de cursos admesos

Fins al 15 de març del 2022: límit de lliurament de la documentació i programa definitiu

Maig de 2022: presentació oficial dels cursos

Per a més informació:

Cursos d'Estiu de la Universitat d'Alacant "Rafael Altamira"

A/e: [jjqbuwhlrhv@fe.dd](mailto:bempbemnhym@ai.ft)

Tel. 108 30 2789

ONVOCATÒRIA PER A LA PRESENTACIÓ DE PROPOSTES DE CURSOS D'ESTIU DE LA UNIVERSITAT D'ALACANT RAFAEL ALTAMIRA, JUNY-SETEMBRE 2022

PREÀMBUL

Els Cursos d'Estiu de la Universitat d'Alacant (UA) «Rafael Altamira» tenen com a objectiu contribuir a divulgar el coneixement en els àmbits de la ciència, la tecnologia, les ciències socials i humanes i la cultura, sobretot en l'entorn territorial d'Alacant. Són una activitat docent complementària de l'ordinària de la UA, gràcies a la qual és possible tenir accés a continguts que complementen i amplien el currículum que es desenvolupa en les diferents titulacions universitàries. Per això, els cursos d'estiu estan oberts a professionals, especialistes, personal tècnic i, en general, a qualsevol persona interessada en l'oferta, que pot veure'ls com una ocasió per a formar-se i per a ampliar coneixements. Amb aquests cursos, la Universitat d'Alacant compleix les finalitats estatutàries lligades, entre d'altres, a la transferència del coneixement, i també a l'atenció i la participació en el desenvolupament social del territori.

La finalitat dels cursos d'estiu és oferir una perspectiva plural de la temàtica pròpia de cadascun, aportada per un nombre significatiu de ponents, i prioritzar-ne el reconegut prestigi.

En el seu esforç d'internacionalització, la UA preveu l'organització de cursos d'estiu impartits en llengües estrangeres sobre la base d'acords i convenis amb universitats internacionals. De la mateixa manera, en l'oferta final dels cursos de la UA s'incorporaran els cursos que procedisquen de convenis específics signats entre la UA i institucions i municipis que comporten una comissió de seguiment d'aquests.

Per a complir aquests objectius s'aprova aquesta convocatòria per a la presentació de propostes de Cursos d'Estiu de la Universitat d'Alacant "Rafael Altamira" 2022, que hauran d'impartir-se en el Campus de la UA així com en els espais propis de la UA, o en els llocs consignats en convenis específics signats amb la UA. Atés el límit pressupostari i organitzatiu, els cursos es regiran per les normes d'ordre acadèmic descrites en l'ANNEX i seran seleccionats segons les bases següents:

BASES

1. Presentació de propostes i direcció del curs

1.1 Presentació de propostes

Les propostes per a la selecció i la impartició de cursos d'estiu seran presentades per professorat amb vinculació permanent a la UA.

1.2 Direcció del curs

Cada curs podrà tenir una persona al capdavant de la direcció, i és imprescindible que pertanya al col·lectiu del professorat de la Universitat d'Alacant, en actiu i que preste serveis durant tot el període de tramitació i posterior realització del curs. No obstant això, els cursos fruit d'un conveni podran comptar amb una persona externa a la UA que actuarà com a codirectora del curs, sempre que així ho establisca el text d'aquest conveni.

La direcció del curs podrà designar una persona interna o externa a la UA que desenvoluparà les tasques de coordinació de l'activitat.

Només es podrà ser director/a d'un únic curs d'estiu

2. Dates, modalitats i lloc de realització del curs

2.1 Dates

Les dates previstes per a la realització dels cursos seran de l'1 de juny al 30 de setembre de 2022. Els cursos amb conveni amb universitats internacionals es faran preferentment al juny o al juliol.

2.2 Durada i modalitats dels cursos

Els cursos tindran una durada mínima de 10 hores de docència (1 ECTS), i es podran presentar en modalitat presencial, semipresencial, en línia o dual, tot i que es donarà preferència als cursos presencials. Per criteris de qualitat docent, s'estableix un límit màxim de 4 hores al dia per als cursos en línia i de 6 hores al dia per als cursos presencials.

Els cursos presencials podran desenvolupar-se sempre que la situació sanitària ho permeta. En cas contrari, es podran cancel·lar o valorar la seua adaptació a modalitats no presencials.

En el supòsit que la direcció del curs haja optat per la modalitat en línia, haurà d'utilitzar les plataformes tecnològiques que ofereix la Universitat d'Alacant.

2.3 Lloc de realització del curs

Els cursos s'impartiran en el Campus de Sant Vicent del Raspeig, en altres espais propis de la Universitat d'Alacant o en llocs en què la UA tinga un conveni específic que regirà el seu ús. En tot cas, la present convocatòria s'aplicarà amb caràcter supletori.

Els cursos impartits íntegrament en llengües estrangeres provinents de convenis i acords amb universitats internacionals es regiran i es faran d'acord amb allò que preveuen aquests convenis.

Tant per a la determinació de les dates de realització com per a l'assignació definitiva del lloc de realització dels cursos, es tindran en compte les necessitats d'infraestructura, el calendari d'exàmens de la UA, especialment en el cas dels que estiguen relacionats amb les temàtiques afins al curs, i les necessitats de distribució dels cursos per àrees.

3. Mitjà i lloc de presentació

Totes les propostes de cursos es presentaran telemàticament a través del formulari en línia disponible en la pàgina web de Cursos d'Estiu de la Universitat d'Alacant "Rafael Altamira" <https://web.ua.es/estiu> a partir de l'endemà de la publicació d'aquesta convocatòria en el BOUA.

La data límit per a presentar les propostes serà el 31 de desembre de 2021.

4. Comissió de Selecció

Les propostes seran seleccionades per una comissió que integraran:

- La vicerectora de Cultura, Esport i Extensió Universitària, o persona en qui delegue, que actuarà com a presidenta

- El vicerector d'Estudis, Qualitat i Llengües, o persona en qui delegue

- La directora del Secretariat d'Extensió Universitària, o persona en qui delegue

- El coordinador acadèmic de tallers i cursos del Vicerectorat de Cultura, Esport i Extensió Universitària, o persona en qui delegue

- El coordinador tècnic de Cursos d'Estiu i Seus Universitàries, o persona en qui delegue, que actuarà com a secretari.

5. Criteris de selecció

La Comissió de Selecció valorarà les propostes presentades sobre un total de 12 punts. Els criteris aplicables per als cursos no associats a convenis específics signats amb la UA seran els següents:

-La innovació i l'originalitat de l'objectiu del curs i del contingut, el qual no haurà d'encavalcar-se amb els continguts de les assignatures que s'imparteixen en els títols oficials de la UA (fins a 2 punts).

-La col·laboració d'empreses, institucions o entitats externes a la UA en el disseny, la docència, la promoció i, especialment, en el finançament i el patrocini del curs. El patrocini, com a criteri de selecció valorable, haurà de quedar acreditat fefaentment per qualsevol mitjà admés en dret (fins a 2 punts); si no és així, no serà objecte de valoració.

- El caràcter interdisciplinari de les propostes (fins a 1 punt).

- La contribució a l'adquisició o perfeccionament d'habilitats professionals de l'estudiantat  (fins a 1 punt).

- L'impacte de l'activitat desenvolupada pel professorat en l'àrea de coneixement del curs proposat. És imprescindible presentar el curriculum vitae resumit (fins a 1 punt).

- Una metodologia que fomente l'aspecte pràctic de l'aprenentatge i promoga la interacció entre estudiants i docents i reflectisca la varietat de perspectives. Per a cursos de més d'1,5 ECTS, es podrà donar preferència a les propostes on el percentatge màxim de docència d'un ponent en el programa del curs siga d'un 35% del total de les hores. (fins a 1 punt).

- L'ús del valencià en tot o en part del curs com a llengua vehicular (fins a 2 punts).

- La incorporació de la perspectiva de gènere, en tot o en part, en els continguts del curs (fins a 1 punt).

- La impartició del curs, en tot o en part, en llengües diferents de les oficials de la Universitat d'Alacant (fins a 1 punt).

En qualsevol cas, la impartició efectiva del curs estarà condicionada al fet que s'hi matricule el nombre mínim d'estudiants, a les disponibilitats pressupostàries, a la viabilitat econòmica i d'infraestructura, sense que la selecció prèvia atribuïsca cap mena de dret o d'expectativa.

6. Marc pressupostari

La dotació màxima per a aquesta convocatòria és de 25.000 € i està consignada en el capítol 2 del pressupost del Secretariat d'Extensió Universitària, orgànica Cursos Estiu 71202T0010. L'execució d'aquesta dotació està supeditada a la disponibilitat de liquiditat de la Universitat d'Alacant.

Els recursos addicionals i els ingressos provinents de les matrícules complementaran la quantitat pressupostada inicialment.

7. Resolució

La resolució provisional de la convocatòria es farà pública el 14 de gener de 2022 en la pàgina web dels Cursos d'Estiu de la Universitat d'Alacant «Rafael Altamira» (<http://web.ua.es/estiu>).

La resolució definitiva es publicarà en el mateix lloc web el 14 de febrer del 2022.

8. Notificacions

Atés el principi de transparència arreplegat en la Llei 40/2015, d'1 d'octubre, de règim jurídic del sector públic, i al que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <http://web.ua.es/estiu/>, substituint la notificació a les persones interessades i produint els mateixos efectes.

9. Protecció de dades

9.1. De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades, així com les contingudes en la documentació que l'acompanye, amb la finalitat de tramitar sol·licituds presentades en aquesta convocatòria. Aquesta finalitat està basada en el consentiment de la interessada o l'interessat manifestat en l'enviament de la seua sol·licitud a la universitat.

9.2. En el marc dels tractaments esmentats, les seues dades no se cediran a tercers llevat d'obligació legal. Pot exercir els seus drets d'accés, rectificació, supressió i portabilitat de les seues dades, de limitació i oposició al seu tractament, així com a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d'Alacant, o bé a través de la seua Seu Electrònica: <https://seuelectronica.ua.es/>.

10. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i  article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Valoració podrà interposar-se el recurs d'alçada previst en l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de les publicacions o notificacions. El recurs podrà interposar-se davant  òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 16 de novembre de 2021

La rectora

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu

ANNEX

I. NORMES D'ORDRE ACADÈMIC

- L'horari dels cursos podrà ser en torn de matí, de vesprada, o intensiu amb horari de matí i vesprada. No es podran impartir més de 6 hores diàries de docència presencial, ni més de 4 hores diàries de docència en línia. En un mateix dia no es podrà combinar docència presencial i no presencial. Aquest horari s'assignarà tenint en compte el calendari acadèmic i la distribució de cursos per àrees de coneixement.

- L'horari presencial dels cursos es distribuirà de dilluns a divendres i s'haurà d'adequar a l'obertura i tancament de l'edifici on s'impartisca.

- En la proposta s'indicarà l'espai universitari - Campus de Sant Vicent del Raspeig, espais propis de la Universitat d'Alacant, o en els llocs consignats en convenis específics signats amb la UA - en el qual, preferentment, es vol impartir el curs.

- Els cursos presentats hauran de seguir la normativa reguladora sobre ensenyaments propis de la Universitat d'Alacant: <http://web.ua.es/va/continua/normativa.html>. Amb posterioritat, per als cursos seleccionats se sol·licitarà el reconeixement de la CEFUA i l'aprovació del Consell de Govern amb el nombre de crèdits ECTS que corresponga.

- Per a la realització de cada curs serà necessària una matrícula mínima d'estudiants que permeta el seu autofinançament. Si quinze dies abans de la data d'impartició del curs no s'aconsegueix aquest mínim, podrà ser cancel·lada, prèvia reunió amb la direcció del curs.

No obstant això, la Comissió de Selecció valorarà la impartició d'un curs encara que no arribe al mínim d'alumnat si l'interés del curs ho requereix, el nombre d'alumnat matriculat no fa inviable el normal desenvolupament de l'activitat docent, i pot assumir-se el dèficit des del pressupost consignat per a aquesta convocatòria.

El nombre màxim de matriculats/des s'estableix en 120 per als cursos presencials i 90 per als cursos en línia.

II. COORDINACIÓ I ORGANITZACIÓ

Una vegada seleccionat un curs, la direcció d'aquest enviarà abans del 14 de març del 2022 la següent documentació:

1. Programa definitiu del curs que indique:

- Horari

- Títol de cada intervenció (conferència, taller, etc.)

- Docents (especificant amb quins càrrecs, categories o professions volen ser citats en la difusió del curs)

Una vegada aprovat per Consell de Govern, ni el programa ni el professorat podran patir canvis substancials.

2. Llistat de professorat extern de reconegut prestigi amb el qual comptarà.

3. De cada docent, les dades següents:

- Nom complet

- Número de document d'identitat (NIF/NIE/Passaport)

- Còpia del NIF, NIE o passaport en vigor, anvers i revers (només personal extern a la Universitat d'Alacant)

- Dades de contacte (adreça postal completa, telèfon i correu electrònic)

- Curriculum vitae especificant titulació acadèmica (només personal extern a la Universitat d'Alacant)

- Fitxa d'alta de tercers emplenada i signada (només personal extern a la Universitat d'Alacant)

- Annex de participació de tot el professorat extern SIGNAT.

4. Avals de participació i/o impartició de docència de cadascun dels departaments implicats en el curs: aquells que aporten personal docent o personal de direcció/coordinació.

En cas d'incompliment del que preveu el punt anterior i, sobretot, si el programa definitiu difereix substancialment de la proposta inicial, la Comissió de Selecció podrà acordar la revocació del curs.

III. PRESSUPOST DEL CURS

1. Viatges, allotjament i manutenció

- La reserva i gestió de l'allotjament i trasllats dels ponents es realitzarà des de l'organització dels Cursos d'Estiu de la UA «Rafael Altamira», d'acord amb el principi de bona administració.

- No s'acceptaran bitllets gestionats directament per professorat o ponents, excepte autorització prèvia i expressa del Vicerectorat de Cultura, Esport i Llengües. Tampoc s'admetran canvis de bitllets una vegada emesos, excepte causa major.

- Al ponent que es trasllade pels seus propis mitjans se li reembossarà l'import del quilometratge corresponent, segons el que es preveu en la normativa vigent. En tot cas, es reembossaran les despeses d'autopista i aparcament degudament acreditats.

- En cap cas es cobriran les despeses de viatge d'acompanyants, ni tampoc les despeses extraordinàries dels ponents del curs.

- La reserva dels menjars o sopars dels docents externs es realitzarà des de l'organització dels Cursos d'Estiu de la UA «Rafael Altamira», en els restaurants concertats amb la UA i amb un menú establit.

- Previ a la data d'inici, la direcció del curs haurà de presentar un informe en el qual es reflectisquen les dates dels menjars o sopars, amb el nom, els cognoms i càrrec dels comensals. Tenint en compte l'horari d'intervenció dels ponents, l'organització correrà només amb les despeses d'un menjar o bé d'un sopar per cada ponent.

2. Retribucions del professorat i de la direcció del curs

- Les retribucions per la direcció del curs seran les següents:

a) Cursos fins a 1,5 ECTS : 250 € bruts

b) Cursos fins a 2,9 ECTS: 350 € bruts

c) Cursos de 3 ECTS o més: 450 € bruts

Si el curs compta amb un/a coordinador/a, aquesta retribució es repartirà entre totes dues persones.

- La retribució al professorat extern a la Universitat d'Alacant serà, com a norma general, de fins a 90 € bruts per hora impartida. Es podran realitzar, no obstant això, retribucions superiors a aquesta quantitat en el cas de professorat extern de reconegut prestigi sempre que el curs compte amb patrocini extern que cobrisca les despeses que excedisquen la retribució base màxima de 90 €, amb el compromís de generar un conveni específic de mecenatge per a tal fi. En cas contrari, la UA no assumirà el cost afegit que això puga implicar.

- La remuneració de les taules redones es calcularà dividint el temps de duració de la mateixa pel nombre de participants.

- El professorat de fora de la Universitat d'Alacant, la participació presencial del qual implique despeses elevades de desplaçament i manutenció, haurà d'impartir un mínim de dues hores en el curs d'acord amb el principi de bona administració.

- Com exigeix la normativa vigent, en totes les retribucions anteriors es practicarà la retenció corresponent a compte de l'impost sobre la renda de les persones físiques (IRPF).

IV. FUNCIONS DE LA DIRECCIÓ DEL CURS

- Reunir-se amb la coordinació tècnica dels Cursos d'Estiu de la Universitat d'Alacant "Rafael Altamira" una vegada aprovats els cursos per a fixar els detalls del programa i dels compromisos adquirits.

- Remetre la documentació requerida del professorat i els departaments que consta en el punt II en el termini establit.

- Informar el professorat sobre els aspectes d'organització següents: setmana del curs, data, hora i lloc de la intervenció, i també de la normativa aplicable a les condicions de viatge, allotjament i retribució.

- Col·laborar amb secretaria dels Cursos d'Estiu de la UA «Rafael Altamira" en la promoció del curs entre l'alumnat potencial.

- Sol·licitar al professorat que envie a la direcció del curs, amb prou antelació i en format electrònic, el programa didàctic o el resum de la conferència i que hi incloga la bibliografia recomanada, si escau. I que publique els materials en el Campus Virtual per a l'alumnat amb l'antelació suficient.

En el cas dels cursos presencials, es recomana encaridament a la direcció dels cursos que els materials siguen principalment digitals. Amb això es pretén atallar un dels mitjans de propagació del virus SARS-CoV2.

- Facilitar les adreces de contacte per a la difusió publicitària del curs.

- Assistir, tant a efectes acadèmics com organitzatius, el professorat convidat.

- Avaluar l'aprofitament de l'alumnat per a la concessió de crèdits per activitats culturals, esportives, representació estudiantils, solidàries i de cooperació, i complir el termini màxim que dispose l'organització dels Cursos d'Estiu de la UA «Rafael Altamira».

- Atendre els mitjans de comunicació quan siga requerit, i en qualsevol cas, assistir a les rodes de premsa (tant de presentació dels cursos com l'específica durant el desenvolupament).

- Durant la realització dels cursos haurà d'atendre personalment el bon desenvolupament de l'activitat, juntament amb la secretaria dels Cursos d'Estiu de la Universitat d'Alacant "Rafael Altamira", difondrà tots els actes culturals programats i hi donarà suport amb l'assistència.

- És responsabilitat de la direcció dels cursos en línia verificar amb el professorat, amb anterioritat a l'inici del curs, el correcte funcionament i connexió de la plataforma triada per a la impartició d'aquest.

V. CALENDARI

Fins al 31 de desembre de 2022: termini de presentació de propostes de cursos

14 de gener de 2022: resolució provisional de la convocatòria

Del 14 de gener de 2022 al 13 de febrer de 2022: presentació de reclamacions

15 de febrer de 2022: resolució de les reclamacions i publicació de la resolució definitiva de cursos admesos

Fins al 15 de març del 2022: límit de lliurament de la documentació i programa definitiu

Maig de 2022: presentació oficial dels cursos

Per a més informació:

Cursos d'Estiu de la Universitat d'Alacant "Rafael Altamira"

A/e: [goxdkguzzhx@ps.ox](mailto:dyuxnivcvnf@fc.hs)

Tel. 283 47 4143

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA CONVOCATÒRIA PER A LA PRESENTACIÓ DE PROPOSTES DE CURSOS D'ESTIU DE LA UNIVERSITAT D'ALACANT "RAFAEL ALTAMIRA", JUNY-SETEMBRE 2022](/va/acuerdo/18244)
      17/11/2021





[Carretera Sant Vicent del Raspeig s/n  
03050 Sant Vicent del Raspeig - Alacant  
 Tel. 01 612 2442 - Fax 68 506 4026](https://www.google.es/maps/@54.605762,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12882&trk=tyah&trkInfo=tarId%4B4269094603571%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)